Diari Oficial de la Generalitat Valenciana


Sumari del DOGV 830, del 23-05-1988 (1988/811173)

DECRET 66/1988, de 9 de maig, del Consell de la Generalitat Valenciana, pel qual s'aprova el Reglament Orgànic i Funcional de la Gerència de Ports de la Generalitat Valenciana.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/05/09/66/dof/vci/html**

### Dades del document

Número de DOGV
:   830

Data del DOGV
:   23-05-1988

Secció del DOGV
:   DISPOSICIONS GENERALS

Número del document
:   1988/811173


Data del document
:   09-05-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 66/1988, de 9 de maig, del Consell de la Generalitat Valenciana, pel qual s'aprova el Reglament Orgànic i Funcional de la Gerència de Ports de la Generalitat Valenciana.  
En compliment de la previsió continguda en la disposició transitòria segona de la Llei de la Generalitat Valenciana 3/1987, de 23 d?abril, i en relació amb el que estableix l'article cinqué apartat un . c) d?aquesta Llei, cal establir el Reglament Orgànic i Funcional pel qual s'ha de regir l?Organisme Autònom Gerència de Ports de la Generalitat Valenciana, a fi de dotar-lo d'un instrument adequat per a la seua estructura organitzativa, el funcionament intern i les relacions amb els òrgans i les institucions de la Generalitat Valenciana.  
Per tot això, i a proposta del Conseller d'Obres Públiques, Urbanisme i Transports, amb la deliberació prèvia del Consell de la Generalitat Valenciana en la sessió del dia 9 de maig de 1988,  
DECRETE:  
CAPITOL I   
Naturalesa i Objecte  
Article primer La Gerència de Ports és una Entitat de Dret Públic amb personalitat jurídica pròpia, que posseeix organització autònoma, patrimoni propi i capacitat plena per a l'exercici de les seues finalitats.  
Segons que estableix l'article primer de la Llei de la Generalitat Valenciana 3/1987, de 23 d'abril, la Gerència de Ports de la Generalitat Valenciana és un Organisme Autònom de caràcter administratiu adscrit a la Conselleria d'Obres Públiques, Urbanisme i Transports.  
Article segon  
Un. La Gerència de Ports té per objecte la gestió i l'explotació dels ports de la Generalitat Valenciana, amb manteniment i conservació de les obres i instal·lacions que tinguen assignades, i realització, dins del marc dels seus pressupostos, de les inversions que en permeten millorar els resultats econòmics.  
En relació amb el seu objecte la Gerència de Ports exerceix les funcions següents:  
a) Organitzar, gestionar i administrar els ports de la Generalitat amb criteris de rendibilitat, productivitat i eficàcia en llur explotació.  
b) Tenir cura de la conservació i el manteniment de les obres i instal·lacions que tinga assignades, amb la planificació, la projecció i l'execució de les inversions que hi siguen necessàries. Aquestes inversions es concretaran en Programes Anuals.  
c) Ordenar els usos i les activitats en la zona de servei dels ports, amb criteris de màxim aprofitament dels béns, establint les previsions suficients respecte a les futures ampliacions dels ports.  
d) Tenir cura de l'enllaç dels transports marítims i terrestres a través dels ports.  
e) Dirigir, organitzar i gestionar els serveis efectes als ports, així com el règim de policia i de circulació als molls i a les zones de servei.  
f) Establir els serveis complementaris i especials als ports.  
Dos. Aquestes funcions s'exerciran sense perjudici de les competències de la Conselleria d'Obres Públiques, Urbanisme i Transports per a:  
a) Establir la planificació general i la planificació específica dels ports en desplegament d?aquella, així com els instruments de planificació de caràcter urbanístic.  
b) Planificar, projectar i executar les inversions en obres d'infrastructura amb càrrec als seus pressupostos, que hagen de ser encomanades a la Gerència de Ports.  
c) Planificar i exercir les funcions d'inspecció de les instal·lacions nàutico-esportives en un març d'unitat normativa.  
d) Promulgar la normativa que siga d?aplicació als ports de la Generalitat Valenciana.  
Havent estat adscrit l?Organisme a la Conselleria d'Obres Públiques, Urbanisme i Transports, correspon a aquesta la inspecció i supervisió de l'activitat de la Gerència de Ports, que s?exercirà a través de la Direcció General d'Obres Públiques.  
CAPITOL II   
Organs  
Article tercer  
L?estructura orgànica de la Gerència de Ports, la constituirà:  
-.El Comitè de Direcció.  
- El Gerent, de qui dependran directament:  
- La Secretaria.  
- La Direcció Tècnica.  
- Les dependències territorials de l?Organisme.  
Article quart  
Componen el Comitè de Direcció:  
- El President, que serà amb caràcter nat el Conseller d'Obres Públiques, Urbanisme i Transports.  
- Vice-president, que serà amb caràcter nat el Director General d'Obres Públiques.  
- Quatre Vocals designats pel Conseller d'Obres Públiques, Urbanisme i Transports, a proposta dels Consellers d'Economia i Hisenda, d'Indústria, Comerç i Turisme, de Treball i Seguretat Social i d?agricultura i Pesca.  
- Dos Vocals designats pel Conseller d'Obres Públiques, Urbanisme i Transports.  
- Quatre Vocals designats pel Conseller d'Obres Públiques, Urbanisme i Transports, en representació d'aquestes Institucions:  
a) Un Vocal dels Ajuntaments que compten amb ports adscrits a l'Organisme Autònom dins del seu Municipi i que serà proposat dins d'una terna presentada entre tots aquells.  
b) Un Vocal de les Federacions de Confraries de Pescadors proposat per aquests.  
c) Un Vocal del Consell Regional de les Cambres Oficials de Comerç, Indústria i Navegació de la Comunitat Autònoma proposat pel Consell.  
d) Un Vocal dels Clubs Nàutics Esportius que serà proposat dins d'una terna presentada entre tots aquells.  
- El Gerent.  
Actuarà com a Secretari del Comitè de Direcció amb veu però sense vot el Secretari de l'Organisme. En cas de absència, el President designarà un Secretari accidental que el substituesca.  
El cessament de tots aquests Vocals podrà ser proposat pels mateixos òrgans que proposaren llur designació, i el Conseller d'Obres Públiques, Urbanisme i Transports haurà de disposar que cessen.  
Article cinqué  
Els membres del Comitè de Direcció prendran possessió  
de llurs càrrecs en la sessió següent a la designació, i haurà de ser publicat en el Diari Oficial de la Generalitat Valenciana.  
Article sisé  
Els Vocals nats exerciran llurs funcions durant el temps que exercesquen els seus respectius càrrecs. Els Vocals designats, als quals fan referència els paràgrafs tercer i quart de l'article quart d'aquest Reglament, ho seran durant un període de quatre anys, i podran cessar amb antelació a proposta dels òrgans que els hagués proposat.  
Aquells Vocals que hagen estat designats per les Institucions assenyalades en el paràgraf cinqué de l'article quart d'aquest Reglament, ho seran durant un període de dos anys, i podran cessar amb antelació a proposta dels òrgans que els va proposar.  
Article seté  
Els càrrecs de President, Vice-president i Vocals estan afectats per les incompatibilitats que a tal efecte estableix la Llei 25/1983, de 26 de desembre.  
Article vuité  
El President serà substituït en els casos d'absència o malaltia pel Vice-president. Els altres Vocals del Comitè de Direcció no podran en cap cas delegar llurs funcions ni ser substituïts durant l'exercici dels seus càrrecs per uns altres representants de les Entitats o els sectors que els hagen proposat.  
Article nové  
El Gerent serà nomenat pel Consell de la Generalitat Valenciana a proposta del Conseller d'Obres Públiques, Urbanisme i Transports, oït el Comitè de Direcció. El seu cessament serà igualment acordat pel Consell de la Generalitat Valenciana a proposta del Conseller d'Obres Públiques, Urbanisme i Transports, oït el Comitè de Direcció. La seua categoria equivaldrà a la d'un Cap de Divisió de la Conselleria d'Obres Públiques, Urbanisme i Transports.  
Article deu  
El Secretari de la Gerència de Ports actuarà al seu torn com a Secretari del Comitè de Direcció. Dependrà orgànicament del Gerent.  
Article onze  
La Direcció Tècnica, que dependrà del Gerent, serà l'encarregada del desenvolupament de les funcions que a nivell tècnic té encomanada la Gerència de Ports.  
CAPITOL III   
Competències  
Article dotze  
Un. Compet al Comitè de Direcció el govern de la Gerència d'acord amb les facultats següents:  
a) Formular els avantprojectes de pressupostos i els plans financers de l'Organisme.  
b) Estudiar i proposar la fixació i revisió de tarifes i cànons per a aprovar-los.  
c) Proposar l'atorgament de concessions i autoritzacions administratives, subjectes o no a cànon, per a l'ocupació de superfícies de domini públic en les zones de servei a ports, per al dret d'ús de les instal·lacions i la prestació de serveis públics, o per a l'exercici d'activitats comercials o industrials a les zones esmentades.  
d) Autoritzar la inscripció en el cens de l?Organisme dels consignataris d'embarcacions, agents marítims, exportadors de peix i contractistes de càrrega i descàrrega.  
e) Proposar l?emissió d?emprèstits i l'alienació d'actius fixos.  
f) Proposar l'aprovació dels Programes Anuals d'Inversió.  
g) Aprovar provisionalment, a reserva de l'aprovació definitiva, els projectes d'obres i instal·lacions respectant les competències urbanístiques dels Ajuntaments en l?àmbit que els és propi.  
h) Acordar, o si s'escau, proposar la realització d'obres i inversions i contractes inclosos en els plànols i pressupostos aprovats.  
i) Aprovar la gestió trimestral i els comptes periòdics que s'establesquen.  
j) Establir la distribució de zones per als diferents serveis sobre els molls i resoldre les qüestions que es promoguen pel seu ús.  
k) Reglamentar l'atracament i el desatracament, la càrrega i descàrrega, el dipòsit i transport de mercaderies i la circulació de persones i vehicles.  
l) Exercir les funcions de policia que siguen necessàries per al compliment de les finalitats, imposar sancions i requerir l'auxili de les autoritats jurisdiccionals que hi competan.  
ll) Gestionar, administrar i recaptar les tarifes i els cànons aplicant, si s'escau, la via de constrenyiment.  
m) Proposar les plantilles i les necessitats de personal, d'acord amb el que estableix la Llei de la Funció Pública Valenciana.  
n) Contractar serveis per a treballs o estudis urgents i determinats dins dels crèdits autoritzats amb aquesta finalitat.  
ñ) Qualsevol altra finalitat relacionada amb el compliment de les finalitats.  
Dos. Per a major agilitat en la gestió, el Comitè de Direcció podrà delegar en el Gerent les funcions enumerades en els apartats d), g), h), l), ll), m) i ñ).  
Article tretze  
Un. Són atribucions del President:  
a) Representar l?Organisme.  
b) Convocar, presidir i suspendre les sessions i fixar l'ordre del dia, dirigir les deliberacions i dirimir, amb el vot de qualitat, els empats.  
c) Autoritzar les actes de les sessions amb la signatura.  
d) Vetlar pel compliment dels acords.  
e) Dictar les instruccions que siguen necessàries per al millor compliment de les finalitats de l'Entitat.  
f) Qualsevol altra facultat o atribució que el Comitè de Direcció li delegue.  
g) Qualsevol altra facultat relacionada amb el compliment de les finalitats.  
Dos. El Secretari prendrà actes de les sessions i expedirà certificacions dels acords, autoritzant tots dos amb la signatura.  
Article catorze  
Correspon al Gerent:  
a) L?informe dels assumptes que hauran de ser sotmesos al Comitè de Direcció.  
b) Exercir les funcions assenyalades en l'article dotze que li siguen delegades pel Comitè de Direcció.  
c) Representar la Gerència en tota classe d'actes, sense perjudici de la superior representació del President.  
d) Assumir la superior direcció de tots el serveis de la Gerència.  
e) Signar en nom de la Gerència els contractes referits a assumptes propis d'aquesta.  
f) Assumir la direcció de l?Organisme.  
g) Tramitar els expedients d'autoritzacions i concessions als ports de la Generalitat Valenciana.  
h) Coordinar l'activitat de les zones portuàries i elevar al Comitè de Direcció els plans d?obres i explotació, així com els projectes i avantprojectes d'ordenació portuària.  
i) Informar la contractació d?obres i subministraments.  
j) Exercir les facultats de policia que li corresponguen en l?àmbit portuari.  
k) L?execució dels acords i les directrius del Comitè de Direcció.  
l) Ordenar les despeses corresponents a les obligacions que han de complir-se amb crèdits inclosos en els Pressupostos de la Gerència, i els pagaments a què donen lloc.  
ll) Elevar al Comitè un estat trimestral d'ingressos i pagaments.  
m) Control i vigilància de les zones portuàries.  
n) Qualssevol altres funcions de gestió no atribuïdes expressament al Comitè de Direcció o al President.  
Article quinze  
Correspon al Secretari de la Gerència:  
a) Exercir les funcions de Secretari del Comitè de Direcció, actuant amb veu però sense vot.  
b) Redactar les Actes i expedir-las en el llibre corresponent.  
c) Redactar les comunicacions acordades pel comitè i les ordenades pel President.  
d) Com a funció orgànica pròpia en qualitat de Secretari de la Gerència, tenir cura de les notificacions per liquidacions de tarifes i cànons, vetlant pel compliment de les formalitats legals corresponents.  
e) Dur els llibres de comptabilitat general i els auxiliars, així com exercir les funcions d'habilitació, pagaduria i recaptació i de règim interior.  
f) Assistir als arquejos i a l?examen de comprovació de llibres, sempre que es verifiquen estenent l'acta dels resultats en el llibre corresponent.  
g) Confeccionar els comptes i balanços legalment establerts per la Llei d'Entitats Autònomes.  
h) La confecció i interpretació d'estadístiques, el control de costos de tots els centres de producció de Ports, la valoració de les zones portuàries i els estudis d'origen i destinació, en general tots els estudis de caràcter econòmic que li siguen encomanats pel Gerent.  
i) Encarregar-se de les adquisicions i els subministraments de materials i equipaments.  
j) Custodiar els llibres i conservar en ordre l'Arxiu de Gerència i els documents de tramitació, adjuntant-los als expedients respectius.  
k) Custodiar el segell de la Gerència.  
Article setze  
Correspon a la Direcció Tècnica la conservació de totes les obres i instal·lacions, el manteniment i la reparació del material, els dragats, els tallers, el parc mòbil i el balisament. Igualment tindrà al seu càrrec l?estudi i la redacció d'avantprojectes i informes, la redacció de projectes, obres i instal·lacions, els Plecs de Bases per adquisicions i concursos, el replanteig, l'ampliació i el control de materials i l?execució d'obres civils, instal·lacions i ferramentes, les certificacions d'obres i adquisicions, les revisions i liquidacions. Així mateix tindrà al seu càrrec la vigilància, el replanteig i el reconeixement final de les obres de particulars, les autoritzacions i delimitacions.  
Article disset  
Igualment, li correspon de proposar la distribució de zones per a atendre els diversos serveis als molls, rafals i zones de dipòsit, organitzar l'actualització dels distints equips i utillatges, i tenir cura de la racionalitat en les operacions portuàries.  
Article divuit  
Un Interventor Delegat de la Intervenció General de la Conselleria d'Economia i Hisenda realitzarà les funcions previstes en la Llei d'Hisenda Pública Valenciana.  
CAPITOL IV   
Estructura territorial  
Article dinou  
En cada port dels adscrits a la Gerència hi haurà personal competent destinat a les funcions de vigilància, explotació, manteniment i conservació, d'acord amb les instruccions impartides per la Gerència i la Direcció Tècnica.  
Article vint  
En aquells ports que per llur situació geogràfica puguen agrupar la gestió d'altres propers hi podrà haver una oficina destinada a les relacions amb els usuaris, encarregada de la recepció de documentació, lliurament de notificacions, informació pública i d'altres atencions administratives que siguen competència de la Gerència. En aquesta oficina es coordinaran les funcions exercides en els ports de vigilància, explotació, manteniment i conservació. L?establiment de tals oficines es farà per Ordre de la Conselleria d'Obres Públiques, Urbanisme i Transports.  
Article vint-i-un  
La Gerència podrà tenir unitats destacades en les capitals de Província d'Alacant i Castelló per a relacionar-se amb altres Institucions que actuen a aquest nivell provincial i en general per a aquelles funcions pròpies que la Gerència els encomane.  
CAPITOL V   
Funcionament del Comitè de Direcció  
Article vint-i-dos  
El Comitè es reunirà tantes vegades com siga necessari, a judici del President, per a tractar dels assumptes de la seua competència, o quan ho sol·licitaran la meitat dels membres, i una vegada el trimestre, almenys, especialment per tal d'elevar als òrgans corresponents els pressupostos i plans financers i els resultats anuals, així com per a aprovar, si s'escau, la gestió i els comptes periòdics que s'establesquen.  
El Comitè en ple farà, en cas d'urgència, reunions extraordinàries, per disposició del Conseller d'Obres Públiques, Urbanisme i Transports.  
Article vint-i-tres  
La convocatòria de les reunions correspondrà al President i haurà de ser comunicada als membres del Comitè amb una antelació mínima de quaranta-vuit hores, excepte casos d'urgència avaluada pel President, en què l'antelació mínima serà de vint-i-quatre hores.  
A la convocatòria s'adjuntarà l'ordre del dia i la còpia de l'acta de la sessió anterior.  
No caldrà que es complesquen els requisits de convocatòria quan es troben reunits tots els membres del Comitè i així ho acorden per unanimitat.  
Article vint-i-quatre  
El President fixarà l'ordre del dia, tenint en compte, si s'escau, les peticions que els altres membres hagen formulat amb anterioritat a la convocatòria.  
No podran adoptar-se acords sobre assumptes no inclosos en l'ordre del dia, llevat que estiguen presents tots els membres del Comitè i l'assumpte siga declarat urgent per acord de la majoria.  
Article vint-i-cinc  
El Comitè es considerarà vàlidament constituït quan assistirà la majoria absoluta dels components.  
Si no hi havia quòrum, es constituiria en segona convocatòria vint-i-quatre hores després de l?hora assenyalada per a la primera, sempre que assistesca, almenys, la tercera part dels membres.  
Article vint-i-sis  
Els acords seran adoptats per majoria absoluta de vots dels assistents, i la votació serà sempre nominal. El President tindrà vot de qualitat per a dirimir els empats.  
El Vocals que discrepen dels acords de la majoria podran formular vot particular, i tal efecte el President els assenyalarà un termini no inferior a vint-i-quatre hores ni superior a cinc dies per a la seua presentació.  
Article vint-i-set  
El Secretari prendrà acta de cada sessió, en la qual es fara constar la data i el lloc en què s'efectue, els membres assistents, els punts sobre els quals s'hagués deliberat, forma i resultat de la votació i contingut dels acords.  
Les actes i les certificacions d'aqueixes seran signades pel Secretari, amb el vist-i-plau del President.  
Les actes de les sessions del Comitè s'estendran en un llibre especialment habilitat.  
Article vint-i-vuit  
Els membres del Comitè que voten en contra d'un acord i facen constar en acta llur motivada oposició quedaran exempts de la responsabilitat que, si s'escau, pogués derivar de l'acord.  
Quan aquest consistirà en proposta que haja de formular-se a un altre òrgan de l'Administració, els vots particulars es faran constar juntament amb aquella.  
CAPITOL VI   
Règim jurídic  
Article vint-i-nou  
Un. La Gerència de Ports de la Generalitat Valenciana es regirà per la Llei 3/1987, de 23 d'abril, per les disposicions especials que amb posterioritat es promulguen i en concret:  
a) Per la Llei d'Hisenda Pública de la Generalitat Valenciana, en tot el que siga d'aplicació al règim econòmico-administratiu.  
b) Per la Llei de Patrimoni de la Generalitat Valenciana quant al règim dels béns.  
c) Pel Reglament Orgànic de la Gerència de Ports quant a l?estructura i al funcionament intern.  
d) Per la Llei de la Funció Pública Valenciana i normativa de desplegament quant al règim del personal.  
e) Per la legislació general sobre Entitats Autònomes i Procediment Administratiu que li pugua ser aplicable amb caràcter supletori.  
Dos. S'entén implícita la utilitat pública en relació amb l?expropiació d'immobles en les obres i instal·lacions que porte a terme la Gerència de Ports per al compliment de les finalitats.  
Article trenta  
Contra les actuacions administratives de la Gerència de Ports procediran els recursos prevists en la Llei de Procediment Administratiu, que resultarà d'aplicació, i s'equipararan els òrgans per analogia de llurs funcions amb les peculiaritats que a continuació s'estableixen:  
a) Les reclamacions sobre aplicació i efectivitat de les tarifes, cànons i taxes tindran caràcter econòmico-administratiu i s'ajustaran a la legislació sobre aquesta matèria.  
b) Totes les actuacions administratives de la Gerència de Ports de la Generalitat Valenciana podran ser objecte de recurs d'alçada davant el Conseller d'Obres Públiques, Urbanisme i Transports.  
c) L?exercici d'accions civils i laborals es regirà per les normes d'aplicació general, amb interposició de la reclamació prèvia davant el Comitè de Direcció de la Gerència de Ports.  
CAPITOL VII   
Règim financer  
Article trenta-un  
Un. Constitueixen la Hisenda de la Gerència de Ports:  
a) Els productes de les tarifes per serveis i dels cànons per concessió administrativa i per autorització de gestió en els ports, subjectes o no a concessió.  
b) Les compensacions obtingudes per l'alienació d'actius fixos que s'autoritzen.  
c) Les dotacions o subvencions que es consignen en els Pressupostos Generals de l'Estat o de la Generalitat Valenciana.  
d) Les subvencions de les Corporacions Locals i d'altres Entitats Públiques.  
e) Els emprèstits que puguen emetre.  
f) Les subvencions i els auxilis de qualsevol classe que puguen rebre.  
g) Els béns i els valors que constituesquen el patrimoni i els productes i rendes.  
h) Els altres ingressos de Dret Públic i Privat que s'autoritzen.  
Dos. La Gerència de Ports tindrà les mateixes exempcions i beneficis fiscals que l?Administració de la Generalitat.  
Article trenta-dos  
Els serveis prestats per la Gerència de Ports es classificaran, a efectes d'aquest Decret, en generals i específics.  
A) Són serveis generals els inclosos en els cinc grups següents:  
Ir. Entrada i estada dels vaixells en el port.  
2n. Utilització d'atracaments.  
3r. Embarcament, desembarcament i transbord de mercaderies i passatgers.  
4t. Serveis a la pesca marítima.  
5é. Serveis a les embarcacions esportives i de recreació.  
B) Són serveis específics els inclosos en els quatre grups següents:  
Ir. Els prestats amb els elements i la maquinària que constitueixen l'equip mecànic de manipulació i transport.  
2n. Els prestats en forma d'utilització de superfície, edificis i locals de qualsevol classe.  
3r. Els subministraments de productes i energia.  
4t. Altres serveis prestats per la Gerència de Ports no enumerats anteriorment i especificats en les tarifes dels ports, o que es presten amb l'acceptació prèvia del pressupost pels peticionaris.  
Article trenta-tres  
En contraprestació dels serveis generals i específics enumerats en l'article anterior, la Gerència de Ports exigirà les tarifes que s'establesquen d'acord amb l'article trenta-sis d'aquest Decret.  
Article trenta-quatre  
Un. L?ocupació de superfície de domini públic en les zones portuàries, el dret d'utilització d'instal·lacions portuàries en circumstàncies especials, la prestació de serveis públics i l?exercici d'activitats comercials o industrials en la zona portuària serà objecte de concessió administrativa o autorització, subjecta o no a cànon.  
Dos. Els Plecs de Condicions Generals per a l?ocupació del domini públic es trametran d'acord amb la Llei 3/1986, de 24 d'octubre, de Patrimoni de la Generalitat Valenciana.  
Article trenta-cinc  
Un. El cànon per utilització de superfície o d'instal·lacions dels ports, o prestació de serveis públics en aquests i, si s'escau, per l'exercici d'activitats comercials o industrials, es fixarà com una de les condicions de la concessió o autorització atenent al valor del sòl i les instal·lacions, a la utilitat que represente per al port i a la naturalesa i el benefici de l'activitat desenvolupada pel concessionari o persona autoritzada.  
Dos. El cànon, en els supòsits escaients, serà del cinc per cent (5%) del valor imputable al sòl ocupat i del cost de les instal·lacions, l?un i l'altre segons la valoració anual establerta.  
Tres. Per l?exercici d'activitats industrials s'exigirà una quantitat alçada, determinada pel Comitè de Direcció de la Gerència de Ports.  
Quatre. Per la prestació de serveis se satisfarà un cànon anual fixat pel mateix procediment que les tarifes.  
Article trenta-sis  
Un. La creació, modificació o supressió de tarifes i cànons i la seua modificació o supressió podrà efectuar-se mitjançant Llei Especial o mitjançant les successives Lleis de Pressupostos de la Generalitat.  
Dos. La Conselleria d'Obres Públiques, Urbanisme i Transports fixarà i actualitzarà anualment les quanties de les tarifes aplicables pels serveis generals i específics a proposta del Comitè de Direcció.  
Tres. Correspon al Gerent liquidar i exigir l?import de les tarifes i els cànons corresponents, en la forma que reglamentàriament es determine.  
DISPOSICIO TRANSITORIA  
Els Grups de Ports corresponents a l'estructura vigent fins l'entrada en vigor del present Decret, tindran el caràcter d'unitats destacades de la Gerència d'acord amb el que estableix l'article vint-i-un del present Decret.  
DISPOSICIO ADDICIONAL  
Són assignats a la Gerència de Ports, d'acord amb la disposició addicional primera de la Llei de la Generalitat Valenciana 3/1987, de 23 d'abril:  
- Els béns, els drets i les obligacions que té la Generalitat sobre els Ports adscrits a la Gerència, així com els adscrits a les dependències administratives dels actuals Grups de Ports Nord i Sud, en Castelló i Alacant i que figuren en l'annex I.  
- El personal adscrit als ports de la Generalitat Valenciana, segons annex II.  
DISPOSICIO FINAL  
Es facultat el Conseller d'Obres Públiques, Urbanisme i Transports per a dictar totes les disposicions necessàries per al desplegament d'aquest Reglament.  
València, 9 de maig de 1988.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI